**ROMÂNIA**

**JUDEŢUL CLUJ**

**CONSILIUL JUDEŢEAN**

**P R E Ş E D I N T E**

 **D I S P O Z I Ţ I A nr. 429**

 **din 14 aprilie 2020**

**privind reducerea timpului de muncă pentru domnul HODIŞ IOAN-MARCEL**

**pe perioada stării de urgență instituită pentru prevenirea**

**răspândirii coronavirusului SARS-CoV-2**

Preşedintele Consiliului Judeţean Cluj,

Luând în considerare Referatul Direcţiei Generale Buget-Finanţe, Resurse Umane nr. 13504/2020 prin care se propune emiterea dispozițiilor individuale cu privire la reducerea timpului de muncă pentru personalul din cadrul Consiliului Județean Cluj pe perioada stării de urgență, datorită reducerii activității curente ca urmare a efectelor produse de coronavirusul SARS-CoV-2;

În conformitate cu prevederile:

* art. 9, art. 12, art. 75 alin. (1), lit. f) și g) art. 190 alin. (2)-(4), art. 191 alin. (1) litera c) și f), alin. (4) litera a), art. 367, art. 538 alin. (2), art. 562 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 52 alin. (3), art. 111-112, art. 113 alin. (1) din Legea nr. 53/2003 Codul muncii, republicată, cu modificările și completările ulterioare;
* Decretul Președintelui României nr. 195/2020 privind instituirea stării de urgență pe teritoriul României, încuviințat prin Hotărârea Parlamentului României nr. 3/2020 și Decretul privind prelungirea stării de urgență pe teritoriul României nr. 240/2020;
* Dispoziției Președintelui nr. 257 din 10.04.2020 privind reducerea timpului de muncă pentru personalul din cadrul Consiliului Județean Cluj pe perioada stării de urgență instituită pentru prevenirea răspândirii coronavirusului SARS-CoV-2.

 În temeiul drepturilor conferite de art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e:**

**Art. 1. (1)** Peperioada stării de urgență pentru prevenirea răspândirii coronavirusului SARS-CoV-2**,** se reduce timpul de muncă de la 40 de ore la 32 de ore pe săptămână, cu reducerea corespunzătoare a drepturilor salariale, pentru domnul HODIŞ IOAN-MARCEL, Subinginer, gradul profesional IA la Serviciul Operațional din cadrul Direcției de Administrare a Domeniului Public și Privat al Județului Cluj.

**(2)** Repartizarea timpului de muncă menționat la alin. (1) este de 8 ore/zi, 4 zile pe săptămână, în perioada 13.04.2020 – 13.05.2020, în intervalul 7:30 – 15:30 cu excepția zilelor de 16.04.2020, 24.04.2020, 30.04.2020, 8.05.2020, 13.05.2020 în care nu desfășoară activitate.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculeaza conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu ducerea la îndeplinire a prezentei dispoziții se încredințează Serviciul Resurse Umane.

**Art. 4. (1)** Prezenta dispoziţie se comunică prin intermediul secretarului general al judeţului, în termenul prevăzut de lege, Direcţiei Generale Buget-Finanţe, Resurse Umane- Serviciul Resurse Umane, precum şi Prefectului Judeţului Cluj.

**(2)** Direcţia Generală Buget-Finanţe, Resurse Umane - Serviciul Resurse Umane va comunica domnului HODIŞ IOAN-MARCEL prezenta dispoziție.

 **CONTRASEMNEAZĂ :**

 **P R E Ş E D I N T E, SECRETAR GENERAL AL JUDEŢULUI**

 **Alin TIȘE Simona GACI**